b'\n_START_ARTICLE_\nSark\n_START_PARAGRAPH_\nSark er den mindste af de fire store Kanal\xc3\xb8er og en selvstyrende del af Guernsey fogedd\xc3\xb8mme (bailiwick). Sark anses ofte for at v\xc3\xa6re den sidste feudalstat i Europa. \xc3\x98en styres af en lensherre (Seigneur of Sark eller Dame of Sark). Mange af \xc3\xb8ens love, specielt relateret til arv og lensherrens myndighed, er uforandrede siden de blev vedtaget i 1565 under dronning Elisabeth 1.._NEWLINE_Sark har imidlertid gennemg\xc3\xa5et en vis demokratisering i nyere tid. Mere magt er gradvist blevet placeret i en lovgivende forsamling (Chief Pleas), der best\xc3\xa5r af 40 jordejere og 12 folkerepr\xc3\xa6sentanter._NEWLINE_Sark har en befolkning p\xc3\xa5 omkring 600 personer. \xc3\x98en er 4,8 km lang og 2,4 km p\xc3\xa5 sit bredeste. Biler er forbudt; traktor og cykel er de eneste transportmidler p\xc3\xa5 \xc3\xb8en.'